Lav et referat af nedenstående tekst:

Tekst:
Niels Marius Villadsen er ikke vant til at få ros. Men siden han søndag sprang i Mariager Fjord for at redde en lille baby op af vandet, er han blevet overstrømmet med anerkendende ord fra venner og bekendte. - Jeg har fået lige så meget ros, som jeg har fået i hele mit liv på én dag, siger han, efter han hos lokalpolitiet i Hadsund har lagt øre til endnu flere pæne ord og oven i købet modtaget en check på 1000 kroner. Og begge dele er helt på sin plads, mener Henrik Skals, som er leder af lokalpolitiet i Himmerland. - Det gør vi gerne, når folk sætter livet på spil for at redde andre, og i særdeleshed når der er tale om et lille uskyldigt liv, som en to måneder gammel baby er, siger han. Niels Marius Villadsen har haft besøg af babyens forældre, som har takket ham mange gange og givet ham en gave. Men det bedste ved besøget var nu, at drengen var med. - Han var pæn og godt i stand iog trives godt, fortæller Niels Marius Villadsen.

Referat:
Søndag reddede Niels Marius Villadsen en baby op af Mariager Fjord. I dag fik han en dusør af lokalpolitiet.